runetrust/blame-folketinget-dk huggingface dataset:
Henrik Dahl (LA), 2019-04-09:
Jeg er ikke nogen kæmpestor ekspert i Lavaldommen, men sådan som jeg har forstået den, var en af præmisserne for dommen, at EU-Domstolen fandt, at det svenske arbejdsmarkedssystem simpelt hen manglede transparens, at det var fuldstændig umuligt for f.eks. en litauisk arbejdsgiver at finde ud af de vilkår, man skulle forhandle på, når der f.eks. ikke var nogen mindsteløn, og så skulle man alligevel lave lønforhandlinger.
Lene Espersen (KF), 2002-05-31:
Jeg ved ikke, om det kun er SF's trafikordfører, eller der også er andre i SF's gruppe, der har den opfattelse, at fordi man ændrer en ressort, betyder det bare, at de mennesker, der har viden og forstand, fuldstændig bliver frataget retten til længere at have noget med området at gøre.
Mette Thiesen (NB), 2021-10-26:
Det er faktisk en bekymring, som også ligger i nogle af de høringssvar, der er til det her lovforslag – bl.a. fra Danske Handicaporganisationer, som netop sætter spørgsmålstegn ved, om den måde at skrue det her sammen på gør, at man faktisk undlader at sende borgere til andre kommuner simpelt hen på grund af økonomiske incitamenter.
Henning Hyllested (EL), 2020-10-22:
I forhold til at man ikke bare gav los – hvad der for så vidt var, jeg vil ikke sige lagt op til, men der var i hvert fald elementer om at lægge op til, i forsøgsordningen, selvkørende enheder, altså biler og den slags køretøjer til persontransport, og for så vidt også oprindelig, i den her forsøgsordning – så var det jo, fordi vi var meget optaget af, at de køretøjer ikke måtte kunne påføre skade, og at man, hvis de kom til det, også skulle kunne placere et ansvar og den slags ting.
Rosa Lund (EL), 2013-05-16:
Og her er problemet med SU-reformen, at der kun er ét sted i reformen, hvor man tager hensyn til studerende med et handicap, nemlig det afsnit, som vi har været inde på så mange gange i løbet af debatten, altså den del af reformen, der handler om, at man kan få 1 års ekstra SU, hvis man starter inden for 2 år efter endt ungdomsuddannelse.
Søren Kolstrup (EL), 1999-12-10:
Betyder det, at Det Konservative Folkeparti vil være med til en afgift, såfremt man siger, at på de områder, hvor der ikke umiddelbart findes alternativer, der har virksomhederne ret til at føre dem tilbage og så over et par år, 3 eller 4, prøve at finde nogle udviklingsalternativer?
Lennart Damsbo-Andersen (S), 2009-11-18:
Hvilke initiativer vil ministeren iværksætte for at imødegå den stigende langtidsledighed, som den beskrives af AE på AE's hjemmeside i artiklen »Længerevarende ledighed skævt fordelt - Nordjylland hårdest ramt«, specielt i forhold til Nordjylland og Lolland?
Kaare Dybvad Bek (S), 2022-03-02:
Så sent som i morges tog jeg såmænd den her sag op sammen med spørgerens partifælle for netop at se på, hvad mulighederne var, og det, der er mulighederne med de regler, som er lavet gennem årene, er, at der kommer en ny ansøgning, når vi genudbyder.
Lene Espersen (KF), 2005-05-11:
Jeg vil sige til hr. Kim Christiansen, at jeg til enhver tid indgår i en dialog med Dansk Folkeparti om, hvad vi mere kan gøre for at begrænse narkosalget i Danmark generelt, hvilke initiativer vi kan tage både kriminalpræventivt og mere efterforskningsmæssigt.
Marianne Jelved (RV), 1999-11-24:
Det, det handler om, er, at vi nu har en flydende valuta, euroen, ligesom D-marken tidligere var en flydende valuta i forhold til f.eks. dollaren, og valutamarkedet reagerer jo ikke på, hvad regeringerne mener, men efter hvordan man vurderer vækstudsigterne for de forskellige områder - her USA og Europa.
Frank Aaen (EL), 2005-11-25:
Det er en mærkelig tankegang, at man for at gøre noget godt inden for et område stjæler fra det samme område og glemmer, at f.eks. det at sørge for ældreboliger, f.eks. det at sørge for ordentlig renovering og f.eks. det at sørge for, at der bliver bygget nogle flere billige boliger, i høj grad også er en statsopgave og ikke noget, hvor man bare skal tage pengene fra lejerne, som man gør i det her tilfælde.
Jette Bergenholz Bautrup (S), 2002-12-04:
Hvad der er sket i de familier, har jo været så utrolig forfærdeligt for de børn, men det har været et tabuemne, som de har holdt inden for deres fire vægge. Derfor er det så vigtigt, når de kommer på et krisecenter og moderen er fyldt op med alt det, hun har været ude for, at der så er nogle, der med det samme får snakket med børnene, så de ikke skal ind med en udredning.
Kristian Thulesen Dahl (DF), 1999-04-29:
Men vil fru Elisabeth Arnold ikke bekræfte, at hvis ikke man laver sådan et stykke arbejde, vil oplysningsmaterialet forud for en folkeafstemning alene bero på det, som partierne og de, der har pengene, laver, og det vil tage udgangspunkt i et ja eller et nej, og dér har jasiden et utroligt forspring i forhold til nejsiden.
Christian Juhl (EL), 2014-03-25:
Og jeg har i anden sammenhæng – det ved hr. Søren Espersen vist godt – bedt om, om vi kunne få nogle faste retningslinjer om, at i hvert fald grundpapirerne, hoveddokumenterne, lå på dansk, inden vi tog beslutningen, også selv om det så nogle gange skal ske med 48 timers varsel.
Torsten Schack Pedersen (V), 2011-11-24:
Det er altså helt uacceptabelt og utilstedeligt at påstå, at det er Venstre og Konservative, der på nogen måde kan blokere for, at den her regering kan fremsætte de lovforslag, som den her regering ønsker, og det står til hver en tid en siddende regering frit for at indkalde til forhandlinger om forslag, men heller ikke det er sket.
Morten Østergaard (RV), 2011-01-27:
Igen vil jeg sige til hr. Tage Leegaard, at det jo ikke kan ende med andet end en boomerangeffekt, en sønderlemmende kritik af den proces, som regeringen har gennemført, op til den aftale blev indgået, i øvrigt med den daværende konservative økonomi- og erhvervsminister for bordenden.
Jørn Dohrmann (DF), 2013-01-30:
Så var der det, at ministeren heller ikke forholdt sig til spørgsmålet om dem, der erhvervsmæssigt bliver berørt af det her, nemlig dem, der er indregistreret med kørekort til traktorer, og dem med kørekort til 400 cm³ motorcykler, som bliver brugt erhvervsmæssigt, bl.a. i landbrug og gartneri.
Henriette Kjær (KF), 2000-11-30:
Og derfor undrer det mig virkelig, at hvis det er sandt, hvad hr. Jørn Jespersen sagde i sin tale lige før, at udvidelsen er ved at skride og drukne i teknik, at vores fremragende miljøminister så ikke har været opmærksom på det og gjort en større indsats, taget det op i forhold til både Europaudvalg og Miljøudvalg.
Mike Legarth (KF), 2015-04-30:
Det er sket over tre pakker, og det har været drøftet i detaljer her i Folketingssalen, hvor vi hele tiden har sørget for, at vi ikke kom til at gå for hurtigt frem, så de, der gerne ville, men ikke kunne, kunne blive friholdt og undtaget fra reglen om at skulle være tvungent digitaliseret.
Anne-Marie Meldgaard (S), 1998-01-16:
Min bekymring er faktisk mere i forhold til skolerne, altså det, at man ved at åbne op på den her måde måske kunne lokke flere skoler til at udbyde forløb, som decideret henvendte sig til unge mennesker på den fri ungdomsuddannelse for at fastholde de unge i højskolemiljøet.
Ole Birk Olesen (LA), 2020-02-04:
Man bruger mange flere penge, og vedligeholdelsen af jernbanen, den løbende vedligeholdelse, er meget dyrere pr. kilometer, folk transporterer sig dér, end hvis de transporterer sig på vejene, og der er tilskud til den kollektive trafik, så folk ikke selv skal betale den fulde pris, hvorimod vejtrafikken er beskattet, så folk skal betale mere end det, det koster.
Poul Nyrup Rasmussen (S), 1999-05-27:
Jeg er glad for, at fru Ellen Kristensen også har været optaget af OECD's rapporteringer om Grønlands økonomi og bestræbelserne for at finde alternative erhvervsmuligheder ved siden af fiskeriet. Jeg ved, der arbejdes meget med det i det dygtige landsstyre og hos den dygtige landsstyreformand, og jeg glæder mig til at se den spredning, der vil komme.
Christian H. Hansen (DF), 2002-10-10:
Dansk Folkeparti har ligeledes forstået, at det er på baggrund af de mange udbrud af mund- og klovsyge i hele Europa, at Fødevareministeriet iværksatte en gennemgang af beredskabet mod mund- og klovsyge med henblik på en ajourføring og en modernisering af det her beredskab.
Mads Olsen (SF), 2025-11-20:
Vi mener, at en ændring i lukkeloven kun giver mening, hvis den rammer præcist, og derfor vil SF godt kunne se fornuften i en model, hvor lempelserne gælder for udvalgsvarehandelen, men ikke for dagligvarebutikkerne, og det er også et synspunkt, som Coop og flere andre aktører fremhæver.
René Skau Björnsson (S), 2003-11-21:
Jeg vil gerne oplyse hr. Egil Møller om, at i Socialdemokratiet ville vi såmænd gerne have været med i en finanslovaftale og har såmænd også været til forhandlinger. Men vi vil ikke være med til de besparelser, der kom på bordet hos finansministeren, de besparelser, der kom på bordet over for dem, der har mindst i vores samfund.
Sophie Hæstorp Andersen (S), 2026-02-18:
For at sikre, at borgere som Jesper og Vivi kan få hjælp uden at komme i klemme, har indenrigs- og sundhedsministeren og jeg på regeringens vegne lige før jul indgået en aftale med Danske Regioner og Kommunernes Landsforening om, hvordan vi kan sikre udlevering af de her kompressionsprodukter på en måde, der ikke gør, at borgerne kommer i klemme.
Lars Christian Lilleholt (V), 2019-04-04:
Men jeg vil da ikke afvise, at der også kan gøres overvejelser om, hvorvidt man på længere sigt også skal se på, om man er nødt til at udbygge det yderligere, om der er behov for yderligere konsekvensberegninger af klimaforandringerne, hvad de betyder for det danske samfund, og hvor det vil være fornuftigt at investere i forhold til at imødegå konsekvenserne.
Christian Rabjerg Madsen (S), 2019-10-23:
Jeg siger ikke, at der er lighed mellem tilfældene; jeg prøver sådan set bare at komme med nogle eksempler på, at den samme logik gør sig gældende, nemlig at det er myndigheder, der træffer afgørelser, og at man derefter kan få dem prøvet ved en domstol.
Mogens Jensen (S), 2007-03-20:
Jeg synes også, der er grund til at bemærke, at det jo altså indtil i dag har været 93 pct. af befolkningen – før vi indførte den nye medielicens – som har betalt licens, fordi man har en radio eller et tv-apparat og derfor benytter bl.a. Danmarks Radios mange tilbud.
Henrik Dahl (LA), 2024-01-18:
Det bliver vi nødt til at holde øje med, og hvis der kommer nye oplysninger frem, hører jeg også en form for tilsagn om måske ikke at skaffe et flertal, men i hvert fald at være med til at løfte sagen om, at FN er blevet en part i den her sag på en uheldig måde.
Morten Østergaard (RV), 2008-11-21:
Vi kan så glæde os over, at der trods alt stadig væk er et demokratisk fællesskab, der hedder EU, hvor man ikke vil finde sig i, at statsborgerne bliver behandlet på den måde, og fordi vi er medlem af det, har danske statsborgere også nogle rettigheder som EU-borgere, der stiller dem langt bedre, end de rettigheder, som Dansk Folkeparti og Venstre og De Konservative vil give dem i Danmark, gør.
Peter Hummelgaard (S), 2024-10-23:
Men helt grundlæggende forventer jeg selvfølgelig, at politiet tager anmeldelser om straffelovsovertrædelser alvorligt, ligesom jeg også forventer, at politiet griber ind, hvis politiet på en eller anden måde bliver bekendt med enten klare lovovertrædelser, trusler eller repressalier.
Henrik Svane (RV), 2000-02-10:
Og når jeg så tager den sidste del af forespørgslens tekst, hvor der står »samt hvilke initiativer regeringen påtænker at tage for at styrke og udbrede kristendommen i Danmark«, må jeg spørge: Går Dansk Folkeparti ind for, at vi skal afskaffe folkekirken og indføre statskirken?
Bertel Haarder (V), 2005-12-07:
Det har noget at gøre med, at der skal være plads for alle ved samfundets bord – for nu at citere en anden god socialdemokrat – det har noget at gøre med, at vi ikke vil have store grupper, 20 pct. af befolkningen, som ikke kan være med i samfundet, fordi de ikke har lært, hvad de skal, i skolen.
Maria Reumert Gjerding (EL), 2016-03-30:
Det er også nødvendigt, at de muligheder, der er i dyreværnsloven, udnyttes langt hyppigere, både når det gælder sigtelser, bødestraf, fængselsstraf og som noget helt afgørende muligheden for at frakende personer muligheden for at holde dyr, hvis lovovertrædelsen gentager sig eller er særlig grov i førstegangstilfælde.
Pernille Sams (KF), 2000-11-29:
Vi har simpelt hen ikke fantasi til at forestille os, hvordan man kan anskue energiforbruget for disse virksomheder på anden måde, end at varmen er en del af deres produktionsomkostning og derfor selvfølgelig også bør beskattes som procesenergi på linje med al anden produktion i stedet for, som tilfældet er i dag, som dyrere rumvarmeenergi, bare fordi regeringen har brug for penge i kassen.
Rasmus Stoklund (S), 2025-02-19:
Når vi har et fradragsloft i dag, er det et udtryk for, at der bør være en balance mellem det hensigtsmæssige i, at vi giver borgere og virksomheder et incitament til at støtte velgørende formål, og så det uhensigtsmæssige i, at staten, dvs. os alle, pr. automatik skal betale op til 25 pct. af de donationer, som borgerne har lyst til at give.
Rasmus Prehn (S), 2006-03-03:
At bruge yderligere midler på et område, der allerede er belyst, kan derfor godt virke som en mærkværdig prioritering, men vi lægger stor vægt på, at instituttets oprettelse og placering udbydes via Det Strategiske Forskningsråd eller Grundforskningsfonden, således at det bedst kvalificerede miljø får tilført opgaven.
Sonja Albrink (CD), 2000-01-11:
Vi vil ikke være med til, at der kan cykle oplysninger rundt, som måske kan være med til, at der kan ske misbrug af disse. Hos justitsministeren skal vi jo endnu en gang diskutere lovforslag om personoplysninger, og jeg må sige, at indtil nu har det lovforslag i hvert tilfælde gjort, at vi har haft store problemer, og jeg tror, jeg roligt kan sige, at når vi efter førstebehandlingen i næste uge igen skal diskutere det lovforslag, vil der ske det, at det vil tage sin tid, før man får det vedtaget i Folketinget. Finanstilsynsadgang uden retskendelse er heller ikke noget, vi her ved førstebehandlingen kan give vores tilslutning til.
Lars Løkke Rasmussen (V), 2002-10-31:
Med de økonomiske forudsætninger for 2002 er der skabt mulighed for en realvækst i udgifterne til sygehusene på ca. 7 pct., og med den aftale, der er indgået mellem regeringen og Amtsrådsforeningen tidligere i sommer, er der igen skabt mulighed for en realvækst næste år.
Inger Støjberg (DD), 2025-05-21:
Når jeg bakker fuldt og helt op om Folketingets formand i den her sag, handler det om, at jeg ved, hvilke konsekvenser det kan få at diskutere Israel-Palæstina-konflikten, og det kan det også for de unge mennesker, der måtte blive udsat for den debat på folkeskolerne.
Morten Messerschmidt (DF), 2007-12-11:
Tværtimod vil hr. Aastrup Jensen, fordi jeg mener, at hr. Aastrup Jensen var med på den underskriftsindsamling, vide, at da vi sidste år havde underskrifter fra langt over en million mennesker, der ønskede, at det fuldstændig vanvittige rejsecirkus mellem Strasbourg og Bruxelles skulle høre op, indleveredes de til Kommissionen, og der er absolut ingenting sket.
Inger Støjberg (V), 2010-11-17:
Først vil sige til spørgeren, at jeg gerne vil understrege, at før kommunen kan stoppe udbetalingen af sygedagpenge, skal kommunen altid vurdere den sygemeldtes arbejdsevne og tage stilling til, hvad der fremadrettet skal ske, f.eks. om den sygemeldte er berettiget til revalidering, fleksjob eller førtidspension.
Kim Andersen (V), 2010-04-09:
Dansk Erhverv gennemførte sidste år en medlemsundersøgelse, der viste, at hele otte ud af ti butikker i forvejen giver forbrugerne en frivillig fortrydelsesret, og som forslagsstillerne selv skriver, vil der kun være en svag stigning i antallet af tilfælde, hvor forbrugeren vil udnytte en generel fortrydelsesret, i forhold til i dag.
Hans Kristian Skibby (DF), 2009-05-12:
Det er et hundrede procent kassetænkning, som vil betyde, at kommunerne sådan set kan være ligeglade med, hvordan den enkelte borger har det, og om de er havnet et eller andet sted i det offentlige system, hvor de får en passiv forsørgelse ind ad brevsprækken eller overført til deres bankbog hver måned.
Jesper Langballe (DF), 2007-04-17:
Et bærende element i loven er forslaget om en reflektionsperiode, og jeg mener i modsætning til nogle af de tidligere ordførere, at det faktisk er en tillidsskabende foranstaltning i forholdet mellem offeret for menneskehandel, der befinder sig her i Danmark, og den danske ordensmyndighed.
Pernille Skipper (EL), 2013-03-19:
at se økonomisk kriminelle slippe af sted uden straf, fordi de har råd til dyre forsvarsadvokater og har begået en kriminalitet, som er meget kompliceret og svær at opklare, nej, det er også dyrt for vores fælles samfund, for statskassen og i nogle tilfælde for ganske almindelige mennesker, som kommer i klemme.
Peter Hummelgaard (S), 2023-01-11:
Det fremgik faktisk også direkte af bemærkningerne til beslutningsforslaget dengang, at det ikke kunne udelukkes, at det ville blive nødvendigt at foretage frihedsberøvelse, og det siger jo sig selv, at en sådan frihedsberøvelse og også eventuel efterforskning vil være forbundet med omkostninger.
Aase D. Madsen (DF), 2003-11-12:
, så hr. Stavad kan jo stille spørgsmål til Skatteudvalget og se, om svarene er tilfredsstillende. Med hensyn til høringen har ethvert folketingsmedlem, også fra Dansk Folkeparti, da ret til at sige: Jeg synes ikke, der er behov for en høring.
Alexander Ryle (LA), 2023-12-14:
Landbrugets vurdering er, at det vil medføre risiko for store tab af fødevarer på de danske marker, hvis der indføres det foreslåede forbud mod svampemidler, insektmidler og ukrudtsmidler med fluorstoffer, og det skal ses i en kontekst, hvor vi jo i forvejen er lidt begrænsede i forhold til fødevarer og det med at brødføde verdens befolkning.
Frank Dahlgaard (KF), 1997-11-26:
Med udgangspunkt i et kapitel i denne omtalte bog, som er skrevet af professor Carsten Elbro, som ministeren kender og hvis synspunkter ministeren kender, og hvori det påpeges, at der i den danske grundskole er større spredning mellem de svage elever og de stærke elever f.eks. med hensyn til læsning i de første klasser, end der er i noget andet land i verden, vil jeg gerne spørge ministeren: Mener ministeren ikke, at det er udtryk for, at den undervisningspolitik og form for undervisning, der har været kørt i indskolingsfasen i Danmark, må laves om, så man får samlet de svage op?
Hans Kristian Skibby (DF), 2013-05-28:
Der er nogle virksomheder og nogle privatpersoner, som virkelig mener, at droneteknologi kan bruges til rigtig, rigtig mange positive ting, ikke kun af krigsmæssig karakter, men også med hensyn til miljøovervågning og alt muligt andet, f.eks. også forureningsbekæmpelse, som vi også har kunnet se.
Gitte Lillelund Bech (V), 2002-04-12:
Til fru Marianne Jelved vil jeg sige, at for mig at se giver det her med åbenhed og gennemsigtighed, synligheden, som jeg også nævnte i min ordførertale, mulighed for, at skolerne faktisk kan lære af hinanden, at skolerne kan finde ud af, hvad der sker på naboskolen: Hvorfor prioriterer man på én måde på naboskolen og på en anden måde på vores egen skole?
Søren Pape Poulsen (KF), 2017-11-16:
Altså, hvis vi havde fået et ja – det bliver sådan lidt hvis og hvis – er der jo ingen tvivl om, at vi så havde fået QUEST, der nu forsøges udrullet i Spanien og lige om lidt kommer til de andre lande, og der havde vi jo så med en mobilapp fået den direkte adgang til at søge og finde ud af, hvad der står om nogle mennesker i de her databaser, og se, om det var nogle, man skulle interessere sig for, altså hit no hit-udfordringen.
Sofie Carsten Nielsen (RV), 2022-10-06:
Men forstår hr. Morten Messerschmidt, at Ayoub, der er gift med Sofie og arbejder som socialrådgiver på børneområdet, føler, at han i høj grad gør nytte og synes, det er rigtig mystisk, at hans navn skal stå på en annonce fra Dansk Folkeparti, hvor der står, at jer er der nok af?
Martin Lidegaard (RV), 2006-02-09:
Mit spørgsmål gik på daginstitutionerne, hvor regeringen jo fra 2007 bruger 3,7 mia. kr. om året på at sætte taksterne, ikke skatterne, ned for de 75 pct., de rigeste familier, hvorimod man afsætter 100 mio. kr. næste år til en øget kvalitet i daginstitutionerne for de socialt udsatte.
Benny Engelbrecht (S), 2020-01-08:
Det ændrer jo så ikke på, at det er min opgave at sikre at lave nogle brede aftaler, der så rent faktisk holder, og hvor vi ikke blot forpligter hinanden til en kommende 10-årsperiode, men også meget gerne sikrer, at vi kommer til at lave en rullende planlægning, så vi ikke igen kommer til at stå i en situation, hvor der ikke er en aftale.
Lars Barfoed (KF), 2002-12-09:
Jeg var glad for, at hr. Kristian Thulesen Dahl var heroppe og bekræfte, at skulle det mod min og mange andres forventning være sådan, at indvandring af arbejdskraft fra østlandene førte til en ubalance på det danske arbejdsmarked, så er der rent faktisk en sikkerhedsmekanisme, så vi kan begrænse det eller stoppe det i de første 2 år, hvor vi helt suverænt selv kan bestemme det, og, sagde hr. Kristian Thulesen Dahl, derefter skal vi have godkendelse af Kommissionen til det. Sikkert på grund af den knappe tid, der jo er til rådighed, når man skal svare på spørgsmål, fik hr. Kristian Thulesen Dahl ikke nævnt den tredje mulighed, nemlig at det enkelte land også i påtrængende og ekstraordinære tilfælde helt selv kan suspendere indvandringen efterfulgt af en begrundet notifikation fra Kommissionen og at, hvis jeg lige må citere beskæftigelsesministerens svar på spørgsmål nr. 17, citat: »Rådets juridiske tjeneste vurderer, at Kommissionen ikke er tillagt nogen godkendelsesebeføjelse i tredje afsnit, og at medlemslandene således i påtrængende og ekstraordinære tilfælde har mulighed for selv at træffe endelig beslutning om suspension af den fri bevægelighed.«
Christian Friis Bach (V), 2025-02-19:
Når man fremsætter trusler mod medarbejdere, eller hvis man kommer op at slås med andre borgere, og vi derfor ikke kan give et trygt og godt tilbud, så er der nogle grænser, og der skal vi have tillid til de ledere derude til, at de kan håndtere de konflikter og sørge for, at de borgere så bliver bortvist.
Marie Krarup (DF), 2013-04-11:
Det, som jeg mere konkret ønsker at spørge om, er, om det ikke var det eneste rigtige, hvis danske efterretningstjenester og Danmark i det hele taget var i stand til i det tænkte eksempel, jeg nævnte, at hjælpe vores alliancepartnere med at eliminere Osama bin Laden dagen før den 11. september.
Carl Holst (V), 2017-02-23:
Og det er i det lys, man skal læse det næstsidste afsnit i det af regeringspartierne og DF fremsatte forslag til vedtagelse, hvor vi nemlig opfordrer regeringen »til at investere i at udvikle og forankre virksomme metoder og lovende social praksis målrettet både udsatte børn, unge og deres forældre samt at sikre et socialt hensyn i det kommende udspil for dagtilbud«.
Kristian Jensen (V), 2003-09-09:
Til hr. Jørn Jespersen: Jeg tror, det bliver meget svært at finde en virksomhed, som modtager støtte fra det offentlige, der ikke synes, at det er en succes, at de modtager støtte, at det er en succes, at de har fået hjælp til at udvikle deres produkter i den ene eller den anden retning.
Jens Joel (S), 2013-01-17:
Det tror jeg også at Dansk Folkeparti må erkende, ellers ender vi med henvisning til fru Pia Adelsteens tidligere billede af og diskussion om, hvorvidt jorden er rund eller flad, ikke med et DF, der siger, at jorden er rund, men derimod med et DF, der påstår, at jorden vedbliver med at være flad.
Morten Østergaard (RV), 2015-04-30:
Det ændrer jo ikke på, at kommunernes borgerservice i væsentligt omfang fungerer som den samlede indgang, som også forslagsstillerne er optaget af, og det ændrer ikke på, at folk, der har særlige behov, også kan få en særlig hjælp fra både SKAT og Udbetaling Danmark, hvis de henvender sig i kommunernes borgerservice.
Line Barfod (EL), 2009-02-19:
Så er der det særlige problem, som vi står med i forhold til de mange dagpengemodtagere, især nu, hvor vi har en galopperende krise og flere hundrede mennesker bliver fyret hver eneste dag og vi samtidig ser, at en meget stor del af lønmodtagerne ikke har sørget for at være i a-kasse og være forsikrede.